Parinakoča
Parinakoča arba Parinakočasas (isp. Laguna Parinacochas, keč. Pariwanaqucha) – ežeras Peru, Anduose, Ajakučo departamente, Parinakočos provincijoje. Tai vienas didžiausių šalies ežerų. Ilgis 18 km, plotis 11 km. Iškilęs į 3272 m aukštį. Šalia ežero stūkso Sara Saros ugnikalnis. Ežerą lanko daug vandens paukščių: flamingai, Andų žąsys, antys, kirai, laukiai, nendrinės vištelės ir kt.